Ma saan aru, et uusi tooteid tuleb pidevalt välja töötada, sest aeg läheb edasi ja  tehnoloogiad muutuvad ning sellega muutub mood, klientide ootused ergonoomikale, disainile, vastupidavusele ja kõigele muule olulisele. Kuid ma ei suuda mõista, mille jaoks tehakse uuele tootele uued ka sellised komponendid, mida kohe üldse ei oleks vaja muuta. Milleks teha näiteks veoautole uus pidurivedeliku mahuti, mida on näha ainult väga harva teeninduses, kui sama suur ja peaaegu sama kujuga mahuti on eelmisel veoautol kapoti alt vabalt võtta? Milleks teha uusi klambreid kohtadesse, kus vanad on laitmatult  töötanud aastakümneid? Ma ei saa aru.